NaiveNeuron/SloPal huggingface dataset:
Žarnay, Oto, poslanec NR SR (2019-05-21):
Ďakujem za slovo. Vážený pán predsedajúci, vážené kolegyne, vážení kolegovia, práca učiteľa patrila ešte pred niekoľkými desiatkami rokov k najváženejším a k najvýznamnejším zamestnaniam. Žiaľ, to je už len dávna minulosť. Kvalita vzdelania a celkove školstva na Slovensku sa pomaly stáva nosnou a každodennou témou médií, politikov, odbornej i laickej verejnosti. Odhliadnuc od toho, že na Slovensku sa tematike školstva rozumie každý, pomaly už aj tí, ktorí nemajú ukončenú školskú dochádzku, táto oblasť spoločenského života si nepochybne zaslúži zvýšenú pozornosť. Veď bez vzdelanej spoločnosti nemôžeme očakávať, že sa ďalšie generácie stanú nositeľmi pokroku, rozvoja a celkového progresu ekonomiky štátu, čomu by malo priamo úmerne zodpovedať aj zvyšovanie sociálnej úrovne jej obyvateľov. Nuž, učitelia, ktorí nesú na svojich pleciach ťarchu zodpovednosti za kvalitu vzdelania, ale aj výchovy mladej generácie to zďaleka nemajú také ľahké, ako sa im to snažia podsúvať teoretici, ktorí školskú katedru videli naposledy počas svojich študentských čias alebo v nejakom filme. Finančná poddimenzovanosť školstva napáchala za tie desaťročia veľa zla. Zasiahla nielen samotný status učiteľa spoločnosti, ktorého degradovala v očiach verejnosti na absolútne neschopného jedinca, pretože si nevie nájsť inú, lepšie platenú prácu, ale aj proces vzdelávania... Pán kolega, mohol by som vás poprosiť, zo SMER-u... (Prerušenie vystúpenia predsedajúcim.)
Blanár, Juraj, podpredseda NR SR (2022-10-18):
O slovo sa hlási pán spravodajca. Takže v zmysle rokovacieho poriadku mu udeľujem slovo. Potom vystúpi pán poslanec Gyimesi. Nech sa páči.
Danko, Andrej, predseda NR SR (2019-03-27):
Poslankyňa Kiššová.
Dostál, Ondrej, poslanec NR SR (2018-02-06):
No, je to síce gaťafalš, ale teda na rozdiel, povedzme, od, skrátené legislatívne konanie, kde nie je dôvod na skrátené legislatívne konanie, alebo cez novelizáciu zákona o platoch ústavných činiteľov prostredníctvom zákona o DPH prílepkom v druhom čítaní, je to iba absurdné, nie je to, nie je to protiústavné a je to iba divné. Ale ešte na jednu vec by som chcel v reakcii na kolegov upozorniť, že dostáva parlament podľa rozhodnutia predsedu, ktoré predpokladám, že odhlasuje koaličná väčšina, nebývale veľký priestor na to, aby výbory rokovali až do mája o tomto, o tomto návrhu zákona. Tuto riešime nejaké environmentálne záťaže, vážny problém, a miesto toho, aby sme o ňom dôkladne diskutovali, tak dnes o jedenástej sme schválili skrátené legislatívne konanie, dnes o sedemnástej sme schválili alebo ste schválili postúpenie do druhého čítania, dnes večer a zajtra ráno budú výbory, zajtra ráno o deviatej budeme o tom návrhu rokovať v druhom čítaní a pravdepodobne o jedenástej ho schválime. Čiže zákon, o ktorom by bola žiaduca diskusia odborná, politická, neuponáhľať to, tak z píár dôvodov, aby ste mohli vykázať, že niečo riešite, za dva dni alebo za necelé dva dni prejde celým legislatívnym procesom. A takýto divný zákon, ktorý tu ostal od decembra, a vyzeralo to, že je len niekde zabudnutý, tak na tento dostane parlament veľkorysý čas až do mája. Úplne absurdné.
Farkašovský, Karol, poslanec NR SR (2016-05-18):
Vážený pán predsedajúci, vážené kolegyne poslankyne, kolegovia poslanci, dovoľte mi, prosím, ako určenému spravodajcovi výboru predniesť správu Výboru Národnej rady Slovenskej republiky pre kultúru a médiá o prerokovaní Správy o stave vysielania v Slovenskej republike a o činnosti Rady pre vysielanie a retransmisiu za rok 2015 (tlač 25a). Správu o stave vysielania v Slovenskej republike a o činnosti Rady pre vysielanie a retransmisiu za rok 2015 pridelil predseda Národnej rady Slovenskej republiky svojím rozhodnutím z 31. marca 2016 č. 19 na prerokovanie Výboru Národnej rady pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady. Výbor Národnej rady prerokoval predmetnú správu a odporučil ju Národnej rade uznesením č. 6 z 10. mája 2016 schváliť. Gestorský výbor odporúča Národnej rade, po prvé, schváliť správu o stave vysielania v Slovenskej republike a o činnosti Rady pre vysielanie a retransmisiu za rok 2015, a po druhé, vysloviť súhlas, aby predseda Rady pre vysielanie a retransmisiu pán Miloš Mistrík správu uviedol a mohol vystúpiť v rozprave na schôdzi Národnej rady podľa § 26 ods. 1 zákona Národnej rady č. 350/1996 Z. z. o rokovacom poriadku Národnej rady. Súčasne ma poveril a určil výbor za spravodajcu výboru a poveril, aby som informoval Národnú radu o výsledku rokovania vo výbore. Prerokovaná správa bola schválená uznesením výboru č. 7 zo dňa 10. mája 2016. Návrh na uznesenie Národnej rady je v prílohe tejto informácie. Vážený pán predsedajúci, skončil som, prosím, otvorte rozpravu na túto tému.
Bugár, Béla, podpredseda NR SR (2019-05-21):
Nech sa páči, prezentujme sa a hlasujme. (Hlasovanie.) Prítomných 135 poslancov, za 57, proti 49, zdržalo sa 28 poslancov, 1 nehlasoval. Návrh nebol schválený. Nech sa páči.
Hrnčiar, Andrej, podpredseda NR SR (2019-09-17):
Pani poslankyňa Macháčková.
Jaurová, Zora, poslankyňa NR SR (2024-06-20):
Ďakujem, pán predsedajúci. Teda ďakujem aj pani poslankyni Laššákovej, že opäť zdôraznila to, že problémom verejnoprávnych médií na Slovensku je prioritne ich financovanie. Naozaj toto tu treba v tomto pléne zdôrazňovať veľmi často, lebo si myslím, že je to veľmi dobrý príklad aj pre túto Národnú radu, že činy aj legislatívne majú svoje dôsledky a majú svoje niekedy oveľa ďalekosiahlejšie dôsledky, ako sa v tej chvíli, keď tie zákony prijímame, môže zdať. A ja som toto hovorila Richardovi Sulíkovi, keď išiel rušiť koncesionárske poplatky, že dajte si na to pozor, lebo to nie je len to, že vaši podnikatelia nebudú musieť platiť päť euro mesačne, ale že to bude mať ďalekosiahle dôsledky. No a tie dôsledky tu dnes vidíme, lebo tento zákon je len ďalším logickým krokom v ovládnutí médií, ktorému otvorili dvere práve zrušenie koncesionárskych poplatkov. Len ja naozaj vnímam veľkú nekonzistentnosť tých poslancov, ktorí predtým boli proti rušeniu koncesionárskych poplatkov, a dokonca aj pani ministerka to hovorí, že to bola chyba, a týmto zákonom, ktorý nijakým spôsobom to financovanie tej televízie nerieši. Existujú aj iné modely, ešte oveľa lepšie, ako sú koncesionárske poplatky, ja som niekoľkokrát ponúkala aj spoluprácu na tom, aby sme takéto modely financovania rozobrali v tom zákone, bohužiaľ, nič také v tom zákone nie je a my dnes iba likvidujeme televíziu. To znamená, že dávajme si pozor na to, čo tu schvaľujeme, lebo jedného dňa môžme byť prekvapení tými dôsledkami. (Potlesk.)
J. Liška, poslanec: (2003-06-18):
Predmetný návrh bol doručený poslancom Národnej rady Slovenskej republiky s tým, že vláda požiadala prerokovať tento návrh prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 13. schôdze Národnej rady Slovenskej republiky. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Pán predsedajúci, prosím, otvorte rozpravu.
Mačicová, Zdenka, poslankyňa NR SR (2024-06-27):
Pán predsedajúci, dajte, prosím, hlasovať o návrhu uznesenia v znení, ako je uvedené v materiáli k tlači 317, a to že Národná rada Slovenskej republiky schvaľuje Návrh strategických zámerov činnosti Sociálnej poisťovne na obdobie rokov 2024 – 2029.
Halgašová, Jarmila, poslankyňa NR SR (2021-10-20):
Hlasovanie o tomto návrhu zákona bude dnes o 17.00 hod.
Ježík, Jozef, poslanec NR SR (2013-02-06):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Laššáková, Jana, podpredsedníčka NR SR (2013-06-25):
Pán poslanec Mikloško, nech sa páči.
Hrušovský, Pavol, predseda NR SR (2011-10-21):
Páni poslanci, hlasujeme o bodoch zo spoločnej správy, tak ako ich predložil pán spoločný spravodajca. (Hlasovanie.) 144 prítomných, 77 za návrh, 62 sa zdržalo, 5 nehlasovalo. Návrh sme schválili. Prosím ďalší návrh.
Pellegrini, Peter, predseda NR SR (2023-12-15):
Pán poslanec Stachura.
Danko, Andrej, predseda NR SR (2018-02-13):
Ďakujem. Vyhlasujem rozpravu za skončenú. Chce sa vyjadriť pán navrhovateľ? Nie. Chce sa vyjadriť pán spravodajca? Nech sa páči.
Puci, Róbert, poslanec NR SR (2017-05-09):
Ďakujem pekne. Vážená pani predsedajúca, pán minister, kolegyne, kolegovia, predkladám spoločnú správu výborov k vládnemu návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov. Národná rada Slovenskej republiky uznesením č. 529 z 23. marca 2017 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky a odporučili Národnej rade Slovenskej republiky ho schváliť. Poslanci Národnej rady Slovenskej republiky, ktorí nie sú členmi výborov, ktorým bol predmetný návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Z uznesení výborov Národnej rady Slovenskej republiky uvedených pod bodom 3 spoločnej správy vyplývajú pozmeňujúce a doplňujúce návrhy. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom 3 spoločnej správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, schváliť v znení pozmeňujúcich a doplňujúcich návrhov uvedených v spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 99 z 9. mája 2017. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pani predsedajúca, skončil som, otvorte, prosím, rozpravu.
Paška, Pavol, predseda NR SR (2013-02-05):
Hlasujeme. (Hlasovanie.) 141 prítomných, 125 za, 16 sa zdržalo. Návrhy sme schválili. Pán poslanec Gaži uvedie v prvom čítaní hlasovanie o vládnom návrhu zákona o ochrane osobných údajov, je to tlač 358. (Hlasovanie o vládnom návrhu zákona o ochrane osobných údajov a o zmene a doplnení niektorých zákonov , tlač 358.)
L. Gyurovszky, minister výstavby a regionálneho rozvoja SR: (2003-11-06):
Z uvedeného dôvodu ja s týmto návrhom síce teoreticky môžem súhlasiť, ale prakticky si myslím, že sa dá vykonať iba pri schvaľovaní štátneho rozpočtu, a nie je možné vykonávať v rámci tohto zákona ani na základe rozhodnutia vlády. Preto by som to neodporúčal schváliť a skôr smerovať podporu do časti, ktorá nie je nenávratná, ale úver.
Paška, Pavol, predseda NR SR (2014-04-03):
(Zaznievanie gongu.) Pekné predpoludnie. Vážené pani poslankyne, vážení páni poslanci, budeme pokračovať v rokovaní. Ešte predtým pán poslanec Kadúc.
Csicsai, Gabriel, poslanec NR SR (2013-05-30):
Už to funguje. Dobre. Takže, pán poslanec Sulík, páčilo sa mi vaše vystúpenie, len doteraz stále som si vás vážil ako liberálneho politika a bolo mi tak zaujímavé počúvať, že v tých piatich minútach ohľadom poľnohospodárstva, podpory malých farmárov, čo inak, mimochodom, je správne, že maximálne s vami súhlasím, len problém, že práve ste hovorili voči trhovej ekonomike. Totiž to neobstojí ten fakt, že od 2004, ako ste hovorili, keď sme vstúpili do EÚ, že padá slovenské poľnohospodárstvo. Lenže práve to pôsobí príliš prehnaná liberalizácia trhu v poľnohospodárstve, práve tá trhová ekonomika. Zásadný rozdiel medzi veľkým podnikom a trhovo rozmýšľavým podnikom v poľnohospodárstve a malým farmárom, čo teraz obhajujete, je ten, že podnik na konci roka povie, že chce toľko a toľko zisku, kým malý farmár s rodinou, o kom sa rozprávame, je rád, že zaplatí dane, zaplatí nejaké odvody a na konci ešte nejaké pôžičky a keď nezostane mu nič, ale prežil, už je rád. A to je zásadný rozdiel medzi veľkým podnikom a malým farmárom, resp. malou rodinnou farmou. Takže som rád, že podporujete malých farmárov, len práve poľnohospodárstvo je tá časť, kde treba ustúpiť trošku od tej čisto liberálnej trhovej ekonomiky.
Bugár, Béla, podpredseda NR SR (2017-02-02):
Nech sa páči, prezentujme sa a hlasujme. (Hlasovanie.) Prítomných 146 poslancov, za 107, proti 12, zdržalo sa 27 poslancov. Konštatujem, že návrh bol schválený. Teraz budeme hlasovať o návrhu uznesenia k návrhu na vyslanie príslušníkov ozbrojených síl Slovenskej republiky na výcvik do Lotyšskej republiky, (tlač 357). Pán poslanec Šuca, nech sa páči, môžte uviesť. (Hlasovanie o návrhu na vyslanie príslušníkov ozbrojených síl Slovenskej republiky na výcvik do Lotyšskej republiky , tlač 357.)
Kmec, Peter, podpredseda vlády SR pre Plán obnovy a odolnosti a využívanie eurofondov (2024-02-01):
Ďakujem, pán predsedajúci. Ďakujem za otázku. Je pravda, že táto funkcia do vzniku úradníckej vlády vo vláde neexistovala. Sekcia plánu obnovy pôvodne vznikla na ministerstve financií, potom rozpadom Matovičovej vlády táto sekcia bola presunutá na Úrad vlády, keď sa predsedom vlády stal Eduard Heger a vznikom úradníckej vlády bola v rozpore s kompetenčným zákonom vytvorená funkcia podpredsedníčky vlády pre plán obnovy a čerpanie eurofondov a dá sa povedať, že táto funkcia vznikla v rozpore, v rozpore so zákonom. Navyše úradnícka vláda nemala, nemala kompetenciu meniť kompetenčný zákon, takže táto funkcia vznikla iba zmenou štatútu v rámci Úradu vlády a podľa toho názvu aj vychádza to, že čerpanie eurofondov bolo v kompetencii iného ministerstva, a v tom čase dochádzalo k zbytočným rozporom medzi úradom podpredsedníčky vlády a ministerstvom pre investície a regionálny rozvoj a digitalizáciu. Takže bol to nesystémový prvok, a to len pridávalo k zbytočnému politickému napätiu, čo sa týkalo čerpania eurofondov. Ďakujem pekne za pozornosť.
Figeľ, Ján, podpredseda NR SR (2015-05-26):
Ďakujem aj ja za uvedenie návrhu. Teraz dávam slovo spravodajcovi určenému gestorským výborom, pre verejnú správu a regionálny rozvoj, pánovi kolegovi Igorovi Hraškovi. Nech sa páči.
Suja, Miroslav, poslanec NR SR (2021-06-30):
Ale veď dneska je plastická chirurgia, pán predseda, však dajte si ich urobiť. (Potlesk.) Ale vy ich tu dvadsaťkrát nespomínate v Národnej rade. Ja vidím, že tento človek ja na tom fakt zle, mali by sme ho ľutovať, dajme mu šancu, nech sa ide liečiť a vy s tým hlasovaním by sme to mohli dokázať. Dávajte si pozor na seba, pán kolega, je to nebezpečné.
Hrnčiar, Andrej, podpredseda NR SR (2018-05-23):
Nech sa páči, pani poslankyňa Zemanová, s faktickou poznámkou.
P. Paška, predseda NR SR: (2008-09-10):
(Hlasovanie.) 141 prítomných, 125 za, 1 proti, 14 sa zdržalo, 1 nehlasoval. Návrh sme prijali. Odhlasovali sme, dámy a páni, všetky prerokované body programu. Ešte kým vyhlásim prestávku a preruším rokovanie – pán poslanec Mamojka, predseda ústavnoprávneho výboru, máte slovo.
Bugár, Béla, podpredseda NR SR (2017-06-20):
Prezentujme sa a hlasujme. (Hlasovanie.) Prítomných 147, za 53, proti 24, zdržalo sa 70 poslancov. Národná rada sa rozhodla, že nebude pokračovať v rokovaní o tomto bode programu. Teraz budeme hlasovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom riadení (tlač 606). Prosím teraz pána poslanca Gábora Grendela, aby z výboru pre verejnú správu a regionálny rozvoj uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 606.)
Glváč, Martin, podpredseda NR SR (2017-02-07):
Ďakujem. Najprv ešte dám slovo spravodajcovi, ktorého určil navrhnutý gestorský výbor pre hospodárske záležitosti, poslancovi Miroslavovi Ivanovi. Nech sa páči.
Sopko, Miroslav, poslanec NR SR (2016-06-14):
Ďakujem za slovo, pán predsedajúci. Ďakujem kolegovi za to, že vystúpil a takto, kolegovi Žarnayovi, a takto verejne dal obhajobnú reč, aj keď neviem, prečo by sa mali učitelia obhajovať kvôli tomu, že žiadajú to, čo im už dávno bolo sľúbené a na čo sa často zabúdalo. Neviem si pomôcť, ale stále si pritom spomínam na slová už nebohej Kataríny Kolníkovej, veľkej dámy slovenského divadla, ktorá svojho času v hre Človečina povedala: „Najhoršá kombinácia pre život sú mrchaví a sprostí. Takých sa najvác namnoží vtedy, keď sú múdri lahostajní.“ My sme zľahostajneli, keď sme dopustili, že naše vzdelávanie je tam, kde je. Ak spoločne, naozaj spoločne nezačneme robiť všetko pre to, aby financie, ktorých nikdy nie je dosť, áno, peniaze majú takú vlastnosť, bohužiaľ, nikdy ich nie je dosť, ak tie financie naozaj nenasmerujeme na to najdôležitejšie, čo túto krajinu môže posunúť vpred, a to je vzdelávanie našich detí, tak neviem si predstaviť, aká budúcnosť nás čaká. Vlastne si to viem predstaviť a možnože si to vieme predstaviť i my všetci. Ak budeme mať generáciu ľudí, ktorí nevedia kriticky pracovať s informáciami, ktorí veria úplne všetkému, čo sa píše na internete, ak nebudeme podporovať ľudí, ktorí by túto mladú generáciu vedeli priviesť k tomu, aby naučil sa naozaj veriť hodnotám a neskočiť na lep prvým, ktorí budú hovoriť o ráznych riešeniach. Ďakujem.
J. Paška, poslanec: (2007-11-30):
Z vášho vystúpenia mi nebolo jasné, ktorá finančná skupina sa zmocnila Rádiokomunikácií. Rád by som to vedel, ale v tejto chvíli to zrejme nie je podstatné. Vrátil by som sa aj k poľnohospodárom,  teda k rozdeleniu finančných prostriedkov poľnohospodári verzus výstavba bytov, školstvo, vzdelanie atď. Myslím si, že sa v tomto naše názory veľmi blížia, ale na druhej strane si myslím, viete, že štátny rozpočet je dobrý vtedy, keď je prijatý. A pokiaľ nevieme prijať štátny rozpočet v inej konštrukcii a v inej podobe, tak je lepšie, keď Slovenská republika má aspoň aký taký štátny rozpočet, ktorý ako taký rozvoj umožňuje, ako nemať žiadny štátny rozpočet. Ďakujem.
Kiššová, Jana, poslankyňa NR SR (2015-12-09):
Ďakujem veľmi pekne za slovo. Ja by som chcela reagovať len na jednu poznámku, ktorú Juraj povedal a síce, že umelé počatie má byť zakázané, dokonca až trestané neuveriteľným trestom, to som až prekvapená, že až takto ďaleko ste zašli. A prekvapuje ma jedna vec, že predkladateľom na jednej strane neprekáža, ak medicína a pokročilá medicína zasahuje tam, kde zachraňuje zdravie, a neprekáža vám, keď zasahuje a zachraňuje život, niekedy až vyslovene umelo zachraňuje zdravie a zachraňuje život. A na druhej strane vám prekáža, ak tá istá medicína má pomôcť vzniknúť životu. Ja v tomto naozaj nevidím iné ako zase len vnucovanie nejakej svojej ideológie všetkým ostatným. Ja sa tomuto naozaj neviem vynačudovať, ako vy chcete každému diktovať, čo je dobré. Veď nech existujú na svete možnosti a každý v rámci svojej ideológie tieto možnosti využije alebo nevyužije. Ale nie diktovať celému svetu to, čo si vy myslíte, že je správne. Ďakujem.
Kremský, Peter, poslanec NR SR (2021-11-23):
Ďakujem, pán predsedajúci. Pán kolega Šutaj Eštok, je až zábavné počúvať, ako úporne sa snažíte nájsť niečo vecné, čo by ste vytkli, a ako si ani nezistíte základné informácie. Rozprávate tu o milenkách a bratrancoch a neviem čo, ale nemáte žiadny konkrétny prípad, žiadne konkrétne meno, ktoré by ste našli a ktoré by ste nám tu určite otrepali o hlavu, ak by ste našli. Ale nemôžete nájsť. Ja rozumiem, že vy ste to boli tak zvyknutí obsadzovať. Vy ste si tam zabetónovali tým zákonom svojich ľudí a, samozrejme, že máte úžasnú prax v obsadzovaní miest milenkami, dokonca váš bývalý predseda Robert Fico si tú svoju milenku dokonca aj doviedol na oficiálnu návštevu k Angele Merkelovej, takže ja rozumiem, že vy to máte vo svojej smeráckej DNA, ktorú ste si teraz trošku premaľovali, ale ste to stále tí istí ľudia. Takže rozumiem, že to nedokážete pochopiť, že my by sme to urobili inak. Ja som bol tiež členom tých výberových komisií v niektorých okresoch, v ktorých, ktoré sa ma týkali, a ja vám môžem garantovať, že tam nechodili žiadni členovia OĽANO. Členov OĽANO je teraz dokopy päťdesiat. To by sme ani, keby sme každého jedného člena OĽANO obsadili na jeden okresný úrad, tak by sme nenaplnili celé Slovensko. To zďaleka neboli členovia OĽANO a ani nie sympatizanti. My sme veľmi ťažko hľadali poctivých ľudí, ktorí by boli ochotní ísť na ten úrad a ktorí neboli smeráci. Takže to vôbec nebolo tak, že my by sme tam akože si dosadzovali nejakých členov. Viem, že si to neviete predstaviť, lebo vy sám ste bol politický nominant na Správe štátnych hmotných rezerv, za Kičuru ste tam boli právnikom. Čiže ja rozumiem, že je to hlboko vo vás, že takto to funguje, ale zdanie klame.
Figeľ, Ján, podpredseda NR SR (2015-04-22):
Ďakujem pekne. Ja som len chcel pripomenúť, že sa hlásim do rozpravy, pani kolegyňa.
Paška, Pavol, predseda NR SR (2014-11-09):
Pán poslanec Miškov.
Kamenický, Ladislav, poslanec NR SR (2021-04-30):
Ďakujem pekne. Pán Grendel, ja viem, že dnes tu bude veľa takýchto rečí a príhovorov a budete hovoriť o tom, ako všetko ste zvládli, ako bolo všetko super a ako ste pomohli Slovenskej republike. Výsledky pandémie sú jasné, 11 647 mŕtvych k dnešnému dňu aj vďaka tým opatreniam, ktoré ste nerobili, alebo vďaka tomu, čo ste tu robili. Bavíme sa tu o nezmyselnom testovaní, ktoré nás, sme objednali 65 miliónov testov pre 
5,5 milióna Slovákov. Nahnali sme ich na jedno miesto. Tam sa tá pandémia šírila a robilo to, robilo to stále horšie a horšie čísla. Dodnes nevzdáte sa tejto myšlienky. Vykašlite sa už na toto testovanie. Je to nezmysel. Ďalšia vec. Ekonomická pomoc najnižšia v Európskej únii. Minuli ste miliardu na testy. Mali ste ju minúť niekde inde. Na druhej strane máme tu pána ministra financií, nového, ktorý tvrdí, že nemá na to, aby znížil DPH na, napríklad 5 % pre gastro, ale uvažujete o zvýšení DPH na 25 %. Čiže všetkým ľuďom na Slovensku, ktorí doteraz trpeli, sa poďakujete tak, že im zvýšite ceny tovarov a služieb. To je odmena všetkým Slovákom. Viete, to, že sa pozriete do kamery ako pán Heger a ktorý stále hovorí, že dobre bude a ďakujem vám, všetci Slováci, tak poďakovať sa musíte iným spôsobom, nie tak, že im zvýšite na Slovensku ceny. Míňa sa tu, žiadna transparentnosť. O tom tu budeme ešte veľa počuť, ako my sme boli netransparentní, vy ste transparentní. Núdzový stav pomáhal tomu, aby ste míňali peniaze bez verejných obstarávaní, ako sa vám len zachcelo. A, pani ministerka Kolíková, prepáčte, ak vy poviete odpoveď na určité fakty, že je to úbohé a trápne a neodpoviete na tie a neodpoviete... (Prerušenie vystúpenia predsedajúcim.)
Mikloško, Jozef, poslanec NR SR (2014-03-18):
Vážený pán predseda, vážené kolegyne, kolegovia, navrhujem spojiť rozpravy k dvom bodom programu, bod 21 a 22. U obidvoch sa jedná o návrh na vyslovenie súhlasu Národnej rady SR s prijatím Dodatku Rímskeho štatútu k Medzinárodnému trestnému súdu. V 21 ide k zločinu, agresie (tlač 863) a v 22 ide o prijatie dodatku trestného súdu, rozmýšľam, no proste tiež ide o jeden krátky dodatok. Sú to... Ten istý rímsky súd, v zahraničnom výbore sme to prebrali spolu a bolo to veľmi efektívne. Ďakujem.
Bugár, Béla, podpredseda NR SR (2018-02-08):
Prezentujme sa a hlasujme. (Hlasovanie.) Prítomných 133 poslancov, za 88, proti 17, zdržalo sa 28 poslancov. Sme v treťom čítaní . Otváram rozpravu a pýtam sa, či sa hlási niekto do rozpravy. Nie, vyhlasujem... Pán poslanec Beblavý? Ako jediný, končím možnosť sa prihlásiť. Nech sa páči, pán poslanec Beblavý, máte slovo.
P. Hrušovský, predseda NR SR: (2003-05-22):
S. Husár, poslanec: Vážený pán predseda Národnej rady, vážený pán minister, vážené kolegyne, kolegovia! Na ústavnoprávnom výbore pri prerokúvaní tohto návrhu sme sa stretli so závažným procesným problém, ktorý hovoril o tom, že Národná rada v tomto čase nemôže prerokovať tento návrh, ale predovšetkým ho nemôže prijať. Tento návrh bol vrátený, tento zákon, v jeho obsahu, bol vrátený prezidentom republiky v decembri roku 2002. Je máj 2003 a keďže sme v následnom prerokúvaní návrhu zákona tento zákon odmietli, neprijali, šesťmesačná lehota na prerokovanie tohto návrhu a na jeho prijatie v zmysle rokovacieho poriadku ešte neuplynula. V zmysle rokovacieho poriadku nepatrí toto ustanovenie rokovacieho poriadku ani medzi ustanovenia, ktoré sa v skrátenom legislatívnom konaní ako obmedzenia nepoužijú. Za týchto okolností podávam procedurálny návrh, aby Národná rada Slovenskej republiky v rokovaní o tomto návrhu nepokračovala.
Hrnčiar, Andrej, podpredseda NR SR (2016-10-20):
Končím možnosť nahlásiť sa s faktickými poznámkami. Nech sa páči, pán poslanec Viskupič.
Ivan, Miroslav, poslanec NR SR (2016-09-21):
Ďakujem. Chcel by som sa vrátiť, áno, aj ja ešte k tomu odbočovaniu na červenú. Bolo to z týchto našich návrhov najviac medializované a len doplním kolegu Baránika. Takisto som dlhodobo žil v Severnej Amerike, bolo to takmer päť rokov, a s týmto pravidlom som sa denne stretával. Môžem vás ubezpečiť, že to nie je nebezpečné a že to výrazne, výrazne zlepšilo situáciu v cestnej premávke predovšetkým vo veľkých mestách. Žil som v Toronte a Bratislava by si mohla práve takýmto pravidlom veľmi pomôcť, pretože je veľa vodičov, ktorí chcú odbočiť doprava a križovatka je prázdna, ale nemôžu. A tak sa nám plnia cesty. Plnia sa tak, že sa to zaplní až za nami po ďalšiu križovatku, tie vozidlá sa nemôžu posunúť ďalej, hoci majú zelenú napríklad na tej križovatke predtým, a toto opatrenie, samozrejme, bolo by treba si naň zvyknúť. Ale je to opatrenie, ktoré motoristom a všetkým ľuďom pomôže, a som presvedčený, že si na to vieme rýchlo zvyknúť. Takže toľko k tomu. Budem rád, keď si ešte prečítate aj tie ostatné návrhy, ktoré môžu zlepšiť život motoristom, ktorí nemálo prispievajú do rozpočtu svojimi daňami, a že nakoniec posuniete naše návrhy do druhého čítania, kde, samozrejme, môže prísť k nejakým pozmeňujúcim návrhom k tým častiam, s ktorými možno nie ste celkom komfortní. Ďakujem za slovo.
Kočiš, Eduard, poslanec NR SR (2021-03-30):
Ďakujem pekne za slovo, pán predsedajúci. Pán kolega, súhlasím s tvojím názorom, áno, odškodňovanie je viac ako nutné, pretože pozostalým po nebohých zdravotníckych pracovníkoch, ktorí patria pod sekciu ministerstva zdravotníctva, teda pod všetky zdravotnícke zariadenia, ani tých 58-tisíc eur, ktoré dostanú ako odškodnenie, naozaj nemôže nahradiť otca, mamu, ale je to značná pomoc v tejto krízovej situácii, ktorá tuná nastala a na základe ktorej títo zdravotnícki pracovníci obetovali to najcennejšie, čo mali, čiže naozaj vlastný život, čiže v tomto naozaj musím veľmi pekne poďakovať ministerstvu zdravotníctva, že prišlo s takýmto návrhom zákona, aj keď podľa môjho názoru je to naozaj dosť neskoro, ale lepšie neskoro ako nikdy. Čo sa týka tvojej druhej poznámky, že sa v tomto návrhu zákona zabudlo na nižší zdravotnícky personál, ktorý naozaj nespadá do gescie ministerstva zdravotníctva, áno, je to pravda, pretože opatrovateľky, ošetrovateľky, sanitárky v domovoch sociálnych služieb, v denných stacionároch a v hospicoch takisto prichádzali do styku s týmito covidovými pacientmi a tiež sa tam stali podobné úmrtia, čiže tiež rodiny, ktoré o týchto svojich živiteľov, živiteľky prišli, takže naozaj by bolo vhodné sa zaoberať aj týmto, týmto tvojím dôvetkom alebo dodatkom, ale ja si myslím, že ministerstvo zdravotníctva k tejto problematike naozaj pristúpi zodpovedne, a či už to bude nejaký doplňujúci návrh zákona, alebo nejaká príkladná zmena, určite to bude len a len na dobro veci a bude to veľká pomoc aj pri týchto zamestnancoch. Čiže ja sa naozaj chcem ešte raz veľmi pekne poďakovať ministerstvu zdravotníctva, že tento návrh predložilo, že na tomto návrh trvá, a bude to len veľmi dobrým krokom a dobrým signálom pre celú verejnosť, že na týchto pracovníkov, ktorí naozaj obetovali to najcennejšie sa nezabúda, čiže naozaj veľká vďaka.
Hrušovský, Pavol, podpredseda NR SR (2011-02-01):
Pán poslanec Kolesík. Nie. Pán poslanec Poliačik. Počkajte, teraz, nech sa páči.
Pellegrini, Peter, podpredseda NR SR (2020-09-22):
Pán poslanec Mazurek.
Šebej, František, poslanec NR SR (2012-06-29):
No, Richard, to nebolo celkom reakcia na príspevok Igora Matoviča. Ale môžme si to povedať osobne. Takto, ja som tušil, že k tomu príde, že jednoducho som pána kolegu Matoviča svojím prejavom naštval a že ma obviní zo všetkého možného a z toho sa vytratí podstata toho, čo som povedal. Naopak, ja si myslím, že na rozdiel od aj kolegu Martvoňa, aj od kolegu Matoviča, že spomenúť Hitlera v akejkoľvek súvislosti, keď sa jedná o zneužitie ľudu, je úplne primerané. Neviem, či to všetko stojí vôbec za komentovanie, ale mám taký pocit, že keď som vzbudil takúto emóciu, tak asi som povedal niečo správneho. Ďakujem za pozornosť. (Potlesk.)
Karas, Daniel, poslanec NR SR (2024-04-18):
Ďakujem pekne za slovo. Vážený pán predsedajúci, v rozprave neboli podané žiadne pozmeňujúce ani doplňujúce návrhy. Pán predsedajúci, keďže ani zo spoločnej správy nevyplývajú žiadne pozmeňujúce návrhy a vzhľadom na to, že zákon sa prerokúva v skrátenom legislatívnom konaní, sme v treťom čítaní, otvorte, prosím, rozpravu. Ďakujem.
Laššáková, Jana, podpredsedníčka NR SR (2015-06-15):
Na vystúpenie pána poslanca s faktickými poznámkami, kto je, poprosím vás, posledný? Pán poslanec Viskupič. Poprosím vás. Pán poslanec Viskupič je ôsmy. Končím možnosť prihlásiť sa s faktickými poznámkami. Nech sa páči, pán poslanec Chren.
Bugár, Béla, podpredseda NR SR (2018-02-01):
Ďakujem. Otváram rozpravu. Dostal som písomnú prihlášku pána poslanca Dostála. Nech sa páči, máte slovo.
K. Sárközy, poslankyňa: (2008-05-20):
Ja by som žiadala, to môžem žiadať len v rozprave, ale bola by som rada, keby sa tieto pozmeňujúce návrhy, ktoré ste prečítali v časti A, vrátili do výboru pre sociálne veci a bývanie, kde by sa prerokovali. Ďakujem pekne.
Vetrák, Milan, poslanec NR SR (2023-06-22):
Ja len pre aj hlavne našich poslancov, aby vedeli, ide naozaj o nezrovnalosť, ktorú treba odstrániť, lebo máme tu dve tlače, ktoré tú istú vec upravujú rozdielne. Nejdem do podrobností, ale bude, budú zmätočné dva zákony, keď sa príjmu oba, tak by som poprosil, že aby naozaj sa vyhovelo tomu, čo povedal pán Cmorej, a potom aby sa príslušne hlasovalo tak, ako sa chce spraviť vecné riešenie. To už, to už aj Peter asi nejako okomentuje pri tom príslušnom zákone, ale je to, je to vec, ktorú treba spraviť, takže aj našim poslancom.
Paška, Pavol, predseda NR SR (2012-10-29):
Hlasujeme o návrhu, ktorý predniesol pán poslanec Beblavý. (Hlasovanie.) 135 prítomných, 58 za, 7 proti, 70 sa zdržalo. Tento návrh sme neschválili.
Sulík, Richard, predseda NR SR (2011-02-03):
Prosím, hlasujte, teraz. (Hlasovanie.) Prítomných 145 poslancov, hlasovalo 78 za, 64 proti, 3 sa zdržali. Národná rada schválila vládny návrh novely zákona č. 483/2001 o bankách a zákona o cenných papieroch. Ďalej budeme hlasovať v prvom čítaní o návrhu Výboru Národnej rady pre európske záležitosti na vydanie ústavného zákona, ktorým sa mení a dopĺňa ústavný zákon č. 397/2004 o spolupráci Národnej rady Slovenskej republiky a vlády Slovenskej republiky v záležitostiach Európskej únie, tlač 194. Prosím predsedu, vidím, že je 12.00 hodín, prerušujem teraz hlasovanie. Budeme pokračovať týmto hlasovaním o 17.00 hodine a o 14.00 hodine, hodinou otázok. Ďakujem veľmi pekne. (Prerušenie rokovania o 12.00 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2017-04-06):
Ďalej. Chcete? Musíte sa prihlásiť, pani poslankyňa, to automaticky nejde. Nech sa páči, máte slovo.
Grendel, Gábor, podpredseda NR SR (2021-05-13):
V rozprave teraz vystúpi ako jediný písomne prihlásený pán poslanec Marián Viskupič.
Martvoň, Anton, poslanec NR SR (2013-10-17):
Ďakujem vám veľmi pekne. (Smiech a hlasy z pléna. Prerušenie vystúpenia predsedajúcou.)
Panáček, Milan, poslanec NR SR (2015-06-30):
Ďakujem pekne. Vážené panie poslankyne, páni poslanci, pán minister, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o elektronickej podobe výkonu pôsobnosti orgánov verejnej moci (tlač 1578). K predloženému návrhu zákona predkladám túto informáciu. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Ďakujem, skončil som.
Klus, Martin, podpredseda NR SR (2019-10-24):
Pán minister, máte záujem odpovedať? Nech sa páči.
Pročko, Jozef, poslanec NR SR (2024-01-11):
Takže lámete naozaj rokovací poriadok, pretože musí tu byť. Porušujete rokovací poriadok, pán Danko, opakujem vám to. Ale toto je, toto je bežné. Počas rokovania musí byť prítomný v sále navrhovateľ. Nie je prítomný v sále. Takže moja faktická poznámka je, vlastne v podstate pre koho? Musí tu byť ten navrhovateľ. Ale, pán Dvořák, presne toto je to, priš... a príde a vyruší. A začne rozprávať a vykrikovať. A presne to je o tom, že naozaj takto toto sa tu deje. V zrýchlenom, v skrátenom, zrýchlenom a úplne najrýchlejšom rokovaní a predložení zákona v skrátenom legislatívnom konaní musia si oni tuná urobiť túto vec. Dnes ste videli, je obvinený Gašpar aj Bödör a sú pripravené ďalšie a ďalšie obvinenia. Vy ste tam vyzvali v úvode, aby sa prihlásil, prihlásil minister obrany. No minister obrany, ktorý, za ktorého pôsobenia sa uniesol Vietnamec, súd nemecký to uznal, to naozaj vy si myslíte, že títo ľudia budú rozprávať v rozprave veci relevantné, prečo to chcú, prečo chcú skrátené legislatívne konanie, prečo to je dôležité? No oni budú rozprávať také bludy, ako bludy rozprával Susko. Veď to je jasné. Včera na tlačovej besede Robert Fico, vedľa neho boli obvinení advokáti, obvinení ľudia, ktorí písali túto, túto nezmyselnú frašku a premiér namiesto toho, aby to obhajoval, tak rozprával o tom, že manželka, manželka Igora Matoviča je ten človek, ktorý, ktorý má byť súdený. To je obludné, nechutné. Toto, čo predvádzajú, je, je jedna odporná, odporná, hyenistická fraška organizovaného zločinu.
Pellegrini, Peter, podpredseda NR SR (2020-09-23):
Ďakujem veľmi pekne. Otváram všeobecnú rozpravu. Konštatujem, že som nedostal žiadnu písomnú prihlášku, preto sa teraz pýtam, či sa niekto hlási k tomuto bodu do rozpravy ústne. Končím možnosť prihlásiť sa do rozpravy. Dvaja páni poslanci, pán poslanec Gyimesi a potom sa pripraví pán poslanec Tomáš. Nech sa páči, pán poslanec, máte slovo.
Pellegrini, Peter, predseda NR SR (2015-11-19):
Ďakujem pekne. Na vaše vystúpenie jedna faktická poznámka. Končím možnosť prihlásiť sa s faktickou. Pani poslankyňa Vaľová.
Blanár, Juraj, podpredseda NR SR (2022-12-19):
Na vaše vystúpenie je prihlásených celkom štyria páni poslanci. Pán poslanec Kočiš ako prvý. Nech sa páči.
Hort, Milan, podpredseda NR SR (2010-11-04):
Ďakujem. Budeme pokračovať vo vyžrebovaných otázkach. Vidím, že pán poslanec Ondruš je v sále, takže ďalšia otázka je od pána poslanca Ondruša. „Pani predsedníčka, vo veci voľby generálneho prokurátora už dlhodobejšie zastávate pozíciu hovorkyne dvoch protichodných koaličných táborov. Znamená to, že nereprezentujete SDKÚ – DS ani v tejto veci?“ Nech sa páči.
Hrnčiar, Andrej, podpredseda NR SR (2018-05-17):
Máte doplňujúcu otázku, pán poslanec? Nie. Takže otázka č. 2: „Vážený pán predseda, na vašom poslednom rokovaní s rektormi Slovenskej republiky ste prisľúbili prvých 20 miliónov na rekonštrukciu internátov vysokých škôl. Aký bude ďalší postup v nasledujúcich rokoch financovania rekonštrukcií a obnovy mobiliárov internátov?“
Grendel, Gábor, podpredseda NR SR (2023-03-23):
Ďakujeme pekne. Ďalšiu otázku položil pán poslanec Tomáš Valášek a znie: „Má ministerstvo financií, resp. Úrad vlády časový plán výstavby ohlásených 12 000 miest v materských školách? Akou formou sa plánuje zabezpečiť prevádzka týchto nových materských škôl vrátane platov učiteliek a učiteľov, ktoré sú na pleciach samospráv a tie trpia vážnym nedostatkom financií? A ako plánuje ministerstvo riešiť problém s nedostatkom vhodných pozemkov, na ktorých by škôlky mali stáť?“
D. Čaplovič, podpredseda vlády SR: (2006-09-07):
Neprítomného ministra zahraničných vecí pána Kubiša budem zastupovať ja, neprítomného Františka Kašického bude zastupovať minister pán Robert Kaliňák a neprítomného ministra zdravotníctva pána Valentoviča bude zastupovať pani ministerka Viera Tomanová.
Schlosár, Rastislav, poslanec NR SR (2023-02-14):
V otázke tzv. umelých potratov, alebo nazvime to tak, ako sa to má nazývať, v otázke zabíjania nenarodených detí môžeme tak politiku, ako aj poslancov v podstate rozdeliť len do dvoch skupín. Do tej prvej patria tí, ktorí chcú chrániť ľudský život od počatia až po smrť, ktorým záleží na živote nenarodených detí, ktorí chcú zastaviť túto genocídu národa, ktorá tu už desiatky rokov aj u nás na Slovensku prebieha, no a potom na tých, ktorým je to v podstate jedno. Na tých, ktorí si hovoria, že sú liberáli, že sú humanisti, že sú demokrati, ale v skutočnosti sú to oni, ktorí sú tí krutí, ktorí deha... dehumanizujú ľudí a ktorí im v podstate popierajú a odopierajú to najzákladnejšie ľudské právo, a to je právo na život. My v podstate, my poslanci Ľudovej strany Naše Slovensko patríme do tej prvej skupiny ľudí, ktorá chce chrániť životy nenarodených detí. V minulosti sme viackrát predložili sami návrhy zákonov, ktoré by túto problematiku riešili v prospech života a v prospech práva na život, a preto podporíme aj tento návrh zákona. Ale k vám, pani poslankyňa Cigániková, by som len na záver mal takú, k vám by som mal takú poznámku. Vy ste hovorili o tom, že ženy v minulosti podstupovali umelé potraty bez anestézie a že či si to vieme predstaviť, aká je to šialená bolesť. A vy si viete predstaviť, aká šialená bolesť je to pre dieťa? To nenarodené dieťa, ktoré trhajú v lone matky, a to aj vo veku, lebo aj v takom veku sa vykonávajú umelé potraty, kedy už aj podľa vedcov tie deti cítia bolesť. Viete si predstaviť, akú šialenú bolesť prežívajú tieto deti, ktoré trhajú na kusy?
R. Rafaj, poslanec: (2010-02-12):
Zhrniem diskusiu. Bohužiaľ, neboli nijaké pozmeňujúce návrhy napriek tomu, aký dlhý čas sme venovali rozprave. Z toho mi vychádza napriek tomu, že som opakovane vyzval, že ako predkladatelia sme ochotní akceptovať vylepšenia či už legislatívne, alebo obsahové, tak mi vychádza, že to naozaj bolo len o tých rozporoch, pretože toto slovo zaznelo v rozprave najviac. Ja mám pocit, že ten hlavný rozpor, ten hlavný rozpor je, že každý si chráni len to svoje. Na margo kresťanských demokratov, kríže na kresťanských školách, pochopil som, áno, štátny symbol nie. Spievanie pápežskej hymny na kresťanských školách áno, hranie štátnej hymny Slovenskej republiky nie. Vyučovanie náboženstva áno, vyučovanie vlastenectva nie, lebo je to hodnota, ktorú všetci poznáme. To je zvláštne a z toho mi vychádza, že svojho času veľa nás spája, veľa nás spája, ale ako sa ukazuje v praxi, nás aj veľa rozdeľuje. A KDH síce vymenilo hlavu predsedu, ale vychádza mi z toho, že to bola iba nejaká účelová zmena, lebo s tou hlavou sa nevymenil aj obsah myslenia a postoja. Ja som dúfal, že dôjde aj k tomuto a hoci Paľka Hrušovského si veľmi vážim a viem, že to bola len výmena čisto predvolebná, a pokiaľ spolu diskutujeme súkromne, tak nájdeme naozaj veľa spoločného. A ja by som vás preto prosil, aby sme, tak ako som už povedal, využili aj to svedomie aspoň raz, aspoň raz počas volebného obdobia a aby ste za tento zákon zahlasovali. Ďakujem vám za pozornosť, ktorú ste venovali. (Potlesk.)
Grendel, Gábor, podpredseda NR SR (2020-05-14):
S reakciou na faktické poznámky, pán poslanec Filip Kuffa.
Gaborčáková, Soňa, poslankyňa NR SR (2019-06-25):
Ďakujem za slovo. Čo sa týka toho rozpočtu, tak ja som hovorila o troch opatreniach a troch riešeniach. Čiže zvýšiť rodičovský príspevok plošne, predĺžiť poskytovanie materského na 40 týždňov a zaviesť súbeh poberania materského a rodičovského príspevku. Tým pádom by ste zvýhodnili pracujúce ženy, celkové výdavky na takéto riešenie budú veľmi podobné ako v návrhu ministerstva, teda vášho, len sa zvýši podiel výdavkov Sociálnej poisťovne, to ale až taký problém nie je, lebo ide o sumu 36 mil. a Fond nemocenského poistenia toto zvýšenie bez problémov vykryje, lebo je v prebytku. Čo sa týka hmotnej núdze. Pán kolega, ak im zvýšite rodičovský príspevok, nevznikne im nárok na, týmto ženám, na príspevok v hmotnej núdzi. Lebo ak chcete, teda sa prepočítava týmto ľuďom nárok na hmotnú núdzu, zarátavajú sa tam aj materské, aj teda rodičovský príspevok, ak im ho zvýšite, odpočíta sa vám suma a nevznikne im nárok na hmotnú núdzu. A tým pádom, tým pádom chcem povedať jednu vec, že naozaj stratíte, teda posuniete z tejto časti menší počet ľudí, ako keby ste to plošne nastavili na vyššiu sumu. Všetkým. Rozumiete ma? Lebo by nedostávali hmotnú núdzu.
Veslárová, Veronika, poslankyňa NR SR (2024-01-31):
Ďakujem za slovo, pán predsedajúci. Ďakujem kolegyni za jej príspevok. Vo svojom príspevku ste sa venovali novele Trestného zákona. Ja chcem len pripomenúť, že túto novelu pomenovala ako amnestiu Európska prokuratúra, a to už vo svojom stanovisku z 18. decembra, citujem: "Podľa Európskej prokuratúry plánované kroky vlády Slovenskej republiky predstavujú faktickú amnestiu v značnom počte aktívnych vyšetrovaní podvodov poškodzujúcich finančné záujmy Európskej únie na území Slovenska. V dôsledku toho by bola vážne ovplyvnená schopnosť Európskej prokuratúry efektívne vyšetrovať a stíhať trestné činy spadajúce do jej pôsobnosti a úroveň ochrany finančných záujmov Európskej únie v Slovenskej republike by sa prudko znížila. Ďakujem.
Šipoš, Michal, poslanec NR SR (2024-06-14):
Pán poslanec Hazucha, ja pevne verím, že vy viete, aký je názov nášho štátu a názov je Slovenská republika, takže treba niektoré veci možno doštudovať, pozrieť si, aké sú oficiálne názvy krajín, ale ja rozumiem tomu, že sa vám nepáči, že naše hnutie má názov SLOVENSKO, to rešpektujem, ale my musíme dodržiavať zákony Slovenskej republiky. A zákony Slovenskej republiky sme dodržali, tak ako vy ste si ukradli slovíčko HLAS a môžme sa o tom baviť, že či je dobré, alebo teda pardon, vy ste si zobrali slovíčko SMER, kolegovia vaši si zobrali slovíčko HLAS, no a teraz sa môžme o tom baviť, že či to je správne, alebo nie je to správne. Splnili ste zákon? Splnili. Môžte sa volať SMER, kolegovia splnili zákon, môžu sa volať HLAS, takisto aj my, naše hnutie sme splnili zákon a náš názov je hnutie SLOVENSKO. Čiže v tomto ja osobne nevidím nejaký zásadný problém. Možnože chápem, že sa vám to nemusí páčiť, ale my bojujeme za Slovensko, my si vážime Slovensko a jednoducho chceme presadzovať veci pre Slovensko. Len tento zákon konkrétne je o vlajkách, o štátnych symboloch a o tom, čo sme videli v, pred eurovoľbami v kampani, kde si istý bývalý poslanec dovolil nehoráznym spôsobom uraziť spoločenstvo Európskej únie a vlastne všetkých štátov, ktoré tvoria tento európsky projekt. A toto by podľa mňa nemalo ostať bez potrestania, bez adekvátneho trestu. Čiže tu by sme nemali politikárčiť, mali by sme sa pragmaticky na to pozrieť. Ak máte s tým problém, že to predkladáme my, tak si to osvojte alebo príďte s tým návrhom vy, ak nedokážete prekonať tú bariéru, ale ja si pamätám, že v minulosti pri takýchto zákonoch, ktoré neboli vyslovene že politické, sme aj my vychádzali v ústrety a podporili sme opozičné návrhy. Takže tuná len treba podľa mňa zahlasovať za. Ďakujem pekne.
Jurinová, Erika, podpredsedníčka NR SR (2013-06-19):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Hraško.
Bugár, Béla, podpredseda NR SR (2017-12-07):
Ďakujem. Na vystúpenie pani poslankyne dve pani poslankyne. Takže, pani poslankyňa Shahzad, faktická.
Novotný, Viliam, poslanec NR SR (2013-06-04):
Ako spolupredkladateľ k niektorým návrhom zákonov, ktoré navrhol stiahnuť pán poslanec Kaník z rokovania Národnej rady Slovenskej republiky, súhlasím so stiahnutím týchto návrhov zákonov, ktorých som spolupredkladateľom.
Glváč, Martin, podpredseda NR SR (2018-02-01):
Pán poslanec Jakab, poprosím vás. Pán poslanec Jakab!
Glváč, Martin, podpredseda NR SR (2017-11-29):
Ďakujem. Prerušujem rokovanie o tomto bode programu. Ďalším bodom mal byť bod 19, tlač 707, ale ten sme sa dohodli, že bude v piatok, takže pristúpime k prvému čítaniu o vládnom návrhu zákona... Pán minister, tlač 760 až na piatok, hej? (Reakcie z pléna.) 707. Takže pristúpime, vládny návrh zákona, tlač 760. Návrh na jeho pridelenie na prerokovanie výborom je v rozhodnutí č. 784. Nech sa páči, pán minister. (Rokovanie o vládnom návrhu zákona o radiačnej ochrane a o zmene a doplnení niektorých zákonov , tlač 760.)
Zmajkovičová, Renáta, podpredsedníčka NR SR (2012-07-25):
Ďakujem, pán minister. Pýtam sa, pani spravodajkyňa, chcete zaujať stanovisko? Nie? Nie je tomu tak. Prerušujem rokovanie o tomto bode programu a vyhlasujem prestávku do 11.00 hodiny. Ďakujem. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2018-06-18):
S reakciou na faktickú, pán poslanec Krajniak.
Číž, Miroslav, poslanec NR SR (2012-10-26):
Ďakujem za slovo. Vážená pani podpredsedníčka, vážené kolegyne, kolegovia, dovoľte mi v druhom čítaní ako navrhovateľovi iba veľmi krátko pripomenúť základné a esenciálne dôvody, prečo skupina navrhovateľov predložila tento návrh zákona, ktorý už bol prerokovaný aj vo výboroch. Ide teda o zákon č. 618/2003 Z. z. o autorskom práve a právach súvisiacich s autorským právom, voči ktorému smeruje novela. Usporiadateľ verejného kultúrneho podujatia je v zmysle tohto ustanovenia povinný v zákonom stanovenej a určenej lehote oznámiť príslušnej organizácii kolektívnej správy program podujatia s uvedením názvu diela a mena autora. A ak si teda usporiadateľ túto povinnosť nesplní, predpokladá sa, že na verejnom kultúrnom podujatí budú verejne vykonané iba tie diela, ku ktorým právo na verejné vykonanie spravuje organizácia kolektívnej správy, aj keby sa napríklad vykonávali na tom podujatí umelecké diela, ku ktorým už uplynula doba ochrany. Takže k tomuto smeruje aj pozmeňovací návrh, v rámci ktorého naša skupina poslancov predložila návrh tejto novely do parlamentu. Ďakujem pekne.
Bugár, Béla, podpredseda NR SR (2019-06-18):
Vyhlasujem rozpravu za skončenú. Nech sa páči, pán minister, môžte sa vyjadriť v rozprave.